CELEX: 62021CN0782
Language: da
Date: 2021-12-15 00:00:00
Title: Sag C-782/21 P: Appel iværksat den 15. december 2021 af Aeris Invest Sàrl til prøvelse af dom afsagt af Retten (Tredje Udvidede Afdeling) den 6. oktober 2021 i sag T-827/17, Aeris Invest mod ECB

21.3.2022   
            
            
               DA
            
            
               Den Europæiske Unions Tidende
            
            
               C 128/7
            
         
      Appel iværksat den 15. december 2021 af Aeris Invest Sàrl til prøvelse af dom afsagt af Retten (Tredje Udvidede Afdeling) den 6. oktober 2021 i sag T-827/17, Aeris Invest mod ECB
      (Sag C-782/21 P)
      (2022/C 128/10)
      Processprog: spansk
      
         Parter
      
      
         Appellant: Aeris Invest Sàrl (ved abogados R. Vallina Hoset, E. Galán Burgos og M. Varela Suárez)
      
         De andre parter i appelsagen: Den Europæiske Centralbank, Europa-Kommissionen og Banco Santander, S.A.
      
         Appellanten har nedlagt følgende påstande
      
      
                  —
               
               
                  Dommen afsagt af Rettens Tredje Udvidede Afdeling den 6. oktober 2021 i sagen Aeris Invest mod ECB, T-824/17, EU:T:2021:660, ophæves.
               
            
                  —
               
               
                  Der gives medhold i de af Aeris Invest i første instans nedlagte påstande, og navnlig fastslås det, at afgørelserne LS/MD/17/405, LS/MD/17/419 og LS/MD/17/406 truffet af Den Europæiske Centralbank den 7. november 2017 er ugyldige, idet der herved blev givet afslag på begæringen om aktindsigt i en række dokumenter vedrørende sammenbruddet og afviklingen af Banco Popular Español, S.A., indlånssaldoen og den likviditetsstøtteder i en nødssituation er ydet Banco Popular Español, S.A..
               
            
                  —
               
               
                  Den Europæiske Centralbank tilpligtes at betale sagsomkostningerne i overensstemmelse med artikel 184 i Domstolens procesreglement.
               
            
         Anbringender og væsentligste argumenter
      
      Til støtte for appelsagen har appellanten fremsat to anbringender.
      
                  —
               
               
                  Med det første anbringende har appellanten gjort gældende, at der med den appellerede dom er sket tilsidesættelse af artikel 47 i Den Europæiske Unions charter om grundlæggende rettigheder (herefter »chartret«) for så vidt som i) det ikke er muligt at begære aktindsigt i de dokumenter, der er anmodet om i forbindelse med sag T-628/17, og ii) den appellerede dom er til hinder for, at appellanten kan udøve sin ret til effektive retsmidler, og idet den øger den manglende ligestilling mellem parterne. Under alle omstændigheder er denne begrænsning af chartrets artikel 47 ikke i overensstemmelse med chartrets artikel 52, stk. 1.
               
            
                  —
               
               
                  Med det andet anbringende har appellanten gjort gældende, at der med den appellerede dom er sket tilsidesættelse af Den Europæiske Centralbanks afgørelse 2004/258/EF af 4. marts 2004 om aktindsigt i Den Europæiske Centralbanks dokumenter (herefter »afgørelse 2004/258«) (1), sammenholdt med chartrets artikel 47. Der er navnlig sket tilsidesættelse af artikel 1, 2 og 6 i afgørelse 2004/258 ved fortolkningen af formålet med afgørelse 2004/258, som ikke er i overensstemmelse med de grundlæggende rettigheder.
               
            
         (1)  EUT L 80 af 18.3.2004, s. 42.